Ο κ. Kwon εξήγησε ότι η LG εστιάζει, παράλληλα, στο πώς θα καταφέρει να κάνει ακόμη πιο ανταγωνιστικές τις τιμές των OLED TVs, αξιοποιώντας ενδεχόμενες συνέργειες με άλλες εταιρείες του Ομίλου LG, και παράλληλα βελτιώνοντας τα υλικά και την τεχνολογία της παραγωγής. Συνολικά, οι προσπάθειες αυτές αναμένεται να οδηγήσουν σε αύξηση των πωλήσεων των τηλεοράσεων OLED και να επιτρέψουν σε περισσότερους καταναλωτές να διαπιστώσουν τα πλεονεκτήματα της τεχνολογίας LG OLED σε σχέση με άλλες ανταγωνιστικές προτάσεις στην premium κατηγορία της αγοράς τηλεοράσεων. Στο μεταξύ, η LG σχεδιάζει να παρουσιάσει περισσότερα μοντέλα OLED TV, αυξάνοντας την προσφορά OLED TV προκειμένου να ικανοποιήσει τη ζήτηση, και να υλοποιήσει μια επιθετική πολιτική marketing, η οποία περιλαμβάνει στρατηγικές συμμαχίες με τις μεγάλες εμπορικές αλυσίδες κάθε χώρας.